b'\n_START_ARTICLE_\nAuto-Tune\n_START_PARAGRAPH_\nAuto-Tune je procesor zvo\xc4\x8dnega signala, ki ga je ustvarilo podjetje Antares Audio Technologies in uporablja lastni\xc5\xa1ko programsko opremo, da izmeri in spremeni vi\xc5\xa1ino tona v posnetkih vokala in in\xc5\xa1trumentov ter med nastopom v \xc5\xbeivo. Prvotno je bil zasnovan za namen prikrivanja ali popravljanja nepravilno odpetih ali zaigranih tonov, tako da so bili lahko posnetki popolnoma ugla\xc5\xa1eni, kljub temu da so bili prej razgla\xc5\xa1eni. _NEWLINE_Z uspe\xc5\xa1nico\xc2\xa0\xc2\xbbBelieve\xc2\xab pevke Cher iz leta 1998 pa so glasbeni producenti za\xc4\x8deli uporabljati Auto-Tune kot zvo\xc4\x8dni efekt, da bi namenoma popa\xc4\x8dili vokale. Leta 2018 je glasbeni kritik Simon Reynolds opazil, da je Auto-Tune \xc2\xbbrevolucionariziral popularno glasbo\xc2\xab\xc2\xa0in njegovo uporabo kot efekt ozna\xc4\x8dil za \xc2\xbbkaprico, ki se kar ne kon\xc4\x8da. Njegova uporaba je zdaj bolj ustaljena kot kadarkoli prej.\xc2\xab Pojem auto-tune je postal sinonim za katerokoli metodo sli\xc5\xa1ne korekcije vi\xc5\xa1ine tonov v glasbi._NEWLINE_Efekt ni isto kot vocoder ali talk box.'